James B. Longacre
William Barber.
John R. Sinnock
John Mercanti
O **gravador xefe Casa da Moeda dos Estados Unidos** (en inglés: *Chief Engraver of the United States Mint*) e o posto de superior nivel dentro do cadro de persoal da Casa da Moeda dos EEUU.

Historia
--------

O cargo foi creado polo Congreso dos Estados Unidos a través da Lei da Moeda (*Coinage Act*) do 2 de abril de 1792, coa responsabilidade do deseño das moedas e do gravado dos cuños para todas as ramas da *US Mint*: as casas da moeda de Filadelfia, Denver, San Francisco e West Point. Desde a súa creación, o posto encadrouse na estrutura do Departamento do Tesouro, que se encarga da regulación da produción de moeda circulante nos Estados Unidos.

Ata 1964, cando Gilroy Roberts colleu o seu retiro, o posto era vitalicio e os oito gravadores xefe anteriores faleceran no exercicio do seu cargo.

En 1991, logo da renuncia de Elizabeth Jones, o posto de gravador xefe quedou vacante e posteriormente foi abolido polo Congreso, mediante a Lei pública 104-208 de 1996.

O 19 de maio de, 2006, nomeouse a John Mercanti no cargo de "supervisor de deseño e mestre especialista en desenvolvemento de ferramentas" da *US Mint*, o que supuña unha consideración asimilable á do 12º gravador xefe, aínda que con outra denominación e unhas atribucións lixeiramente diferentes. Esta situación mantívose ata o 3 de febreiro de 2009, cando o director da casa da moeda, Edward C. Moy, restableceu a denominación orixinal do cargo e nomeou formalmente a John Mercanti como gravador xefe. Desde ese momento, o nomeamento pasou a ter carácter temporal e só se pode estender por períodos dun ano e ata un máximo de cinco.

En virtude dese carácter temporal do cargo, Mercanti abandonouno en 2010, e o posto ficou vacante ata febreiro de 2019, cando foi nomeado o seu substituto, Joseph Menna.

Listaxe de gravadores xefe da *US Mint*
---------------------------------------

Estes son os nomes dos gravadores xefe da Casa da Moeda dos Estados Unidos desde a fundación da institución en 1792:

* (1793-1823): Robert Scot.
* (1824-1840): William Kneass.
* (1840-1844): Christian Gobrecht.
* (1844-1869): James B. Longacre.
* (1869-1879): William Barber.
* (1880-1917): Charles E. Barber.
* (1917-1925): George T. Morgan.
* (1925-1947): John R. Sinnock.
* (1948-1964): Gilroy Roberts.
* (1965-1981): Frank Gasparro.
* (1981-1991): Elizabeth Jones.
* (1991-2006): Vacante.
* (2006-2010): John Mercanti.
* (2010-2019): Vacante.
* (Desde 2019): Joseph Menna.

Notas
-----

1. ↑  "Coinage Act of April 2, 1792". *United States Mint*.
2. ↑  "The Lost Chief Engraver: Joseph Wright". *www.silvertowne.com*. 12 de decembro de 2019.
3. 1 2 3  "People of the US Mint and US Coins". *USA Coin Book*.
4. ↑  "Public Law 104-208 - Sept. 30, 1996". *Congress.gov*
5. 1 2  "John Mercanti". *USA Coin Book*.
6. ↑  "Mercanti named 12th Chief Engraver of the U.S. Mint". En *The E-Sylum*. Vol. 12. Nº 10. 8 de marzo de 2009.
7. ↑  "United States Mint Names New Chief Engraver!". *ModernCoinMart.com*. 2 de xuño de 2919.
8. ↑  "Joe Menna Named Chief Engraver of the United States Mint". *United States Mint*.
9. ↑  Tailor, S. (2008). "Chief Engravers of the U.S. Mint, Part 1: 1793-1917". *Scvhistory.com*
10. ↑  Tailor, S. (2008). "Chief Engravers of the U.S. Mint, Part 2: 1917-1990". *Scvhistory.com*
11. ↑  "Robert Scot". *USA Coin Book*.
12. ↑  "William Kneass". *USA Coin Book*.
13. ↑  "Christian Gobrecht". *USA Coin Book*.
14. ↑  "Jamers B. Longacre". *USA Coin Book*.
15. ↑  "William Barber". *USA Coin Book*.
16. ↑  "Charles E. Barber". *USA Coin Book*.
17. ↑  "George T. Morgan". *USA Coin Book*.
18. ↑  "John R. Sinnock". *USA Coin Book*.
19. ↑  "Gilroy Roberts". *USA Coin Book*.
20. ↑  "Frank Gasparro". *USA Coin Book*.
21. ↑  "Elizabeth Jones". *USA Coin Book*.
22. ↑  "The Coin Analyst: Chief Engraver Joseph Menna and the U.S. Mint’s Artistic Future". En *Coin Week*. 22 de novembro de 2019.

Véxase tamén
------------

### Bibliografía

* Taxay, D. (1966). *The U.S. Mint and Coinage.* Nova York.

### Outros artigos

* Casa da Moeda dos Estados Unidos
* Director da Casa da Moeda dos Estados Unidos

* Gravador xeral de moedas de Francia
* Gravador xefe da *Royal Mint*

* Portal:Estados Unidos de América